**РЕГИОНАЛНА БИБЛИОТЕКА „ЛЮБЕН КАРАВЕЛОВ“**

**РЕГИОНАЛНО УПРАВЛЕНИЕ НА ОБРАЗОВАНИЕТО**

**ГР. РУСЕ**

ИМАТ УДОВОЛСТВИЕТО ДА ВИ ПОКАНЯТ ЗА УЧАСТИЕ

В ПЪРВИЯ НАЦИОНАЛЕН МЛАДЕЖКИ ФОРУМ

**АРНАУДОВИ СРЕЩИ `2020**



**ПЪТЯТ КЪМ ПОЗНАНИЕТО**

***УЧИТЕЛИ И УЧЕНИЦИ, ТВОРЦИ И ИЗСЛЕДОВАТЕЛИ, ПЪТЕШЕСТВЕНИЦИ И ОТКРИВАТЕЛИ***

**РУСЕ**

**4 април 2020 г.**

**РЕГЛАМЕНТ**

*През 1878 г. в Русе се ражда Михаил Арнаудов. Неговият творчески път започва от ученическите публикации в местни периодични списания и прераства в задълбочени изследователски трудове. Верен на хуманните принципи, истината и дълга към обществото и държавата, той оставя внушителна научна продукция в различни области на науката. Общочовешките достойнства и професионалната прецизност на учения дават основания на изследователите му да го определят като човек на дълга и честта.*

*Регионална библиотека „Любен Каравелов“ и Регионално управление на образованието – Русе инициират за първа година Национален младежки форум АРНАУДОВИ СРЕЩИ`2020 с идеята той да стане трибуна за ученици и младежи до 26 г., които тръгват по стъпките на Михаил Арнаудов. Форумът си поставя за цел* *да насърчи изследователските търсения в областта на хуманитарните науки, да стимулира интереса към издирване и проучване на литература, документи, факти за историята, фолклора, културните и обществените процеси в миналото и днес, както и да провокира дебат по ключови хуманитарни проблеми на нашата съвременност.*

Участниците могат да се изявят както индивидуално, така и в екип.

**І. Форми за участие**

* *Доклад;*
* *Презентация;*
* *Видеоклип.*

**ІІ. Тематични направления:**

* *Литература;*
* *История;*
* *Български фолклор;*
* *Изкуства;*
* *Философия;*
* *География.*

**ІІІ. Изисквания**

Представените доклади и мултимедийни проекти трябва да са разработени въз основа на проучвателна работа в библиотеки, архиви или от пряка теренна работа. Източниците на информация, както и данни за информаторите да са посочени коректно, съобразно изискванията за цитиране.

#### Всеки доклад, презентация или видео клип е придружен от резюме до 100 думи, съдържащо: заглавие, автор/и, институция, текст на резюмето, ключови думи (не повече от 5).

* Максимален обем на докладите - до 6 (шест) стандартни машинописни страници.
* За презентации на Power Point и други – времетраене до 10 минути.
* За видеоклипове – времетраене до 10 минути.

*Организаторите на конференцията си запазват правото да не приемат разработки, които не са подготвени съгласно изискванията и/или не са получени до определения срок.*

**Технически изисквания към оформяне на докладите:**

* Формат на страниците: А4, полета (отдолу, отгоре, отдясно, отляво) – 20 мм. Страниците не се номерират.
* Основен текст: шрифт Arial 12 пункта, междуредие 1.5, двустранно подравнен, без разстояние между абзаците, без сричкопренасяне.
* Оформянето на началната страница на доклада да съдържа следните елементи: заглавие на доклада, отпечатано с главни букви – Arial 14 пункта, Bold, центрирано; име и фамилия на автора (съавторите) – Arial 12 пункта, Bold, центрирано; името на институцията – в разгънат вид – Arial 12 пункта, центрирано. Информацията за следващия автор се написва на нов ред.
* Резюме и ключови думи на български: да се разположат след библиографията и приложенията на доклада след един празен ред; Arial 10 пункта, Italic, разстояние между редовете: 1.5, двустранно подравнен, без сричкопренасяне.
* Фигури: формат jpg, вмъкнати на съответното място в текста, центрирани, годни за висококачествено възпроизвеждане; под фигурата – наименование с шрифт Arial 10 пункта, центрирано.
* Таблици: шрифт Arial 10 пункта, вмъкнати на съответното място в текста, центрирани; над таблицата номер и наименование, шрифт Arial 10 пункта, дясно подравнени.
* Цитираната литература и източници се оформят с числа след основния текст.

**Технически изисквания към оформяне на презентации и видеоклипове**

**Задължителни реквизити:**

* заглавие;
* автор/и или екип (посочват се имената на всеки член от екипа);
* институция;
* използвани източници.

**Обем:** до 20 слайда.

**Времетраене:** до 10 минути.

**Структура:** въвеждаща част, изложение и заключение.

**Формат:** ppt, pptx, mp4, avi

**ІV. Оценяване**

Изпратените в срок доклади, мултимедийни презентации и видеоклипове ще бъдат оценени от компетентно жури.

**Критерии за оценяване:**

* структура на доклада/ мултимедийния проект;
* анализ на източници, събития, факти, тези/хипотези;
* лична интерпретация/теза/хипотеза;
* език и стил;
* изводи и заключения;
* изчерпателност на темата;
* използвани източници;
* достоверност на представената информация;
* представяне.

**VІ. Срокове**

Срок за подаване на [Заявка за участие](https://docs.google.com/forms/d/1XRAysR8a5yEryboQS0-rdjSBPfj0QhaMRnpR7sr82jE/edit): 15 февруари 2020 г.

Разработките се изпращат на електронен адрес: [pr@libruse.bg](mailto:pr@libruse.bg), [libruse@libruse.bg](mailto:libruse@libruse.bg) най-късно **до 4 март 2020 г.**

**VІІ.** Публикуване на програмата на младежкия форум АРНАУДОВИ СРЕЩИ` 2020 – до 10 март 2020 г.

**VІІІ.** Всички пътни и хотелски разходи са за сметка на участниците.

За контакти:

ел. поща: [pr@libruse.bg](mailto:pr@libruse.bg); [libruse@libruse.bg](mailto:libruse@libruse.bg)

0876 931 552 – Татяна Савова

0884 717 990 – д-р Капка Иванова